A Magyar Honvédség a háború alatt és után

A 2013 óta eltelt húsz év során a Magyar Honvédség megszűnt ugyan, de hagyománya tovább öröklődött.

## **Felépítés a háború előtt**

* Magyar Honvédség Összhaderőnemi Parancsnokság
	+ MH 1. Honvéd Tűzszerész és Hadihajós Ezred - Budapest
	+ MH 5. Bocskai István Lövészdandár - Debrecen
	+ MH 11. Hunyadi Mátyás Harckocsi Dandár - Tata
	+ MH 12. Arrabona Légvédelmi Rakétaezred - Győr
	+ MH 25. Klapka György Lövészdandár - Tata
	+ MH 34. Bercsényi László Különleges Műveleti Zászlóalj - Szolnok
	+ MH 37. II. Rákóczi Ferenc Műszaki Ezred - Szentes
	+ MH 43. Nagysándor József Híradó és Vezetéstámogató Ezred - Székesfehérvár
	+ MH 54. Veszprém Radarezred - Veszprém
	+ MH 59. Szentgyörgyi Dezső Repülőbázis - Kecskemét
	+ MH 64. Boconádi Szabó József Logisztikai Ezred - Kaposvár
	+ MH 86. Szolnok Helikopter Bázis - Szolnok
	+ MH 93. Petőfi Sándor Vegyivédelmi Zászlóalj - Székesfehérvár
	+ MH 101. Szigetvári Zrínyi Miklós Vegyes Tüzérdandár - Pécs
	+ MH Civil-katonai Együttműködési és Lélektani Műveletek Központ
	+ MH Görgey Artúr Vegyivédelmi Információs Központ
	+ MH Légi Vezetési és Irányítási Központ - Veszprém
	+ MH Pápa Bázisrepülőtér - Pápa
* MH Logisztikai Központ
	+ MH Anyagellátó Raktárbázis
	+ MH Katonai Közlekedési Központ - Budapest
	+ MH Légijármű-javító Üzem - Kecskemét
* MH Hadkiegészítő, Felkészítő és Kiképző Parancsnokság
	+ MH Katonai Igazgatási és Központi Nyilvántartó Parancsnokság - Budapest
	+ MH Béketámogató Kiképző Központ - Szolnok
	+ MH Bakony Harckiképző Központ - Várpalota
	+ MH Altiszti Akadémia - Szentendre
	+ MH Ludovika Zászlóalj - Budapest
* Egyéb
	+ MH Katonai Rendészeti Központ - Budapest
	+ MH Vitéz Szurmay Sándor Budapest Helyőrség Dandár - Budapest

## **Tevékenység 2013 és 2016 között**

### **MH 1. Honvéd Tűzszerész és Hadihajós Ezred**

Az alakulat központja Budapesten volt. Az atomcsapások következtében az Újpesti Hadikikötő megsemmisült, a bázison tartózkodó hajók és személyi állomány odaveszett. Két aknaszedő hajó és legénysége azonban túlélte.

### **MH 5. Bocskai István Lövészdandár**

Az alakulat teljes egészében a Tiszántúlon tartózkodott a háború idején. Garai Tibor dandártábornok parancsára a dandár visszavonult a Vörös-vonal mögé.

Később ez az egység adta a debreceni haderő nagy többségét.

### **MH 11. Hunyadi Mátyás Harckocsi Dandár**

A hányattatott sorsú egységet a háború előestéjén egy komoly átszervezés érte, mely során dandár méretűvé vált. A 11/1. zászlóalj T-72, míg a 11/2. és 11/3. eredetileg M-zárolt T-55AM harckocsikkal volt felszerelve.

A 11/1. zászlóalj a háború napján Nyíregyházán tartózkodott. Később csatlakoztak a debreceni egységekhez.

A 11/2. zászlóalj a ferencvárosi vasútállomáson tartózkodott. A személyi állomány további sorsa ismeretlen, azonban a bevagonírozott harckocsik és önjáró lövegek továbbra is a pályaudvaron várnak.

A 11/3. zászlóalj a szolnoki vasútállomáson tartózkodott. A kivonási parancsot egyedül ez az alakulat hajtotta végre, és csatlakozott a debreceni egységekhez.

### **MH 12. Arrabona Légvédelmi Rakétaezred**

Az egység 1. rakétaosztálya Budapesten, míg a 2. Győrött tartózkodott.
Az 1. rakétaosztály személyi állományának egy része a metróba menekült. A Kub rakéták robbanóanyagát később robbantásos műveletek során elhasználták.
A 2. rakétaosztály sorsa ismeretlen.

### **MH 25. Klapka György Lövészdandár**

Csatlakozott a Pápán tartózkodó amerikai egységekhez. Részegysége volt az MH 25/88 Könnyű Vegyes Zászlóalj.

### **MH 34. Bercsényi László Különleges Műveleti Zászlóalj**

Az egység egy szakasza Budapesten tartózkodott a háború alatt. Személyi állományának nagy része sikeresen megmenekült, azonban később, az evakuációs művelet során a szakasz zöme eltűnt.

Az alakulat többi része Szolnokon tartózkodott.

A zászlóalj egyike volt azon egységeknek, amelyek megtagadták a Garai-féle visszavonási parancsot.

### **MH 37. II. Rákóczi Ferenc Műszaki Ezred**

Az ezred a háború idején Kecskeméten tartózkodott. Később a Hídépítő Zászlóalj kivételével csatlakozott a debreceni egységekhez. A zászlóalj, mely a menetoszlopban leghátul haladt, hátramaradt. Sorsa ismeretlen, valószínűleg csatlakozott a szolnoki rebellis egységekhez.

### **MH 59. Szentgyörgyi Dezső Repülőbázis**

A háború után egy rövid ideig még a repülőtéren tartózkodott az egység, majd a Garai-féle evakuálási parancsot követve a használhatatlan vagy elszállíthatatlan eszközöket felrobbantották, a repülőgépeket pedig átrepülték a Debreceni Repülőtérre. Az egység ezt követően megszűnt.

### **MH 64. Boconádi Szabó József Logisztikai Ezred**

Idősebb Kiss Béla dandártábornok, az ezred parancsnoka ügyes politikai lavírozásokkal elérte, hogy ő váljon a Nyugati Junta vezetőjévé. Az alakulat vált a Somogyi Honvédség magjává.

### **MH 86. Szolnok Helikopter Bázis és MH 88. Könnyű Vegyes Zászlóalj**

A két alakulat Szolnokon tartózkodott a háború alatt. A Bercsényi Zászlóalj mellett ez a másik két egység volt az, amely megtagadta a visszavonulást.

Szintúgy ez a két zászlóalj segítette hatalomra Koszta Péter századost, a későbbi kagánt.

### **MH 93. Petőfi Sándor Vegyivédelmi Zászlóalj**

Az alakulat egy vegyi felderítő szakasza Budapesten tartózkodott. A személyi állomány nagy része megmenekült.
Az egység többi részének sorsa ismeretlen.

### **Különböző központok**

Az MH Civil-katonai Együttműködési és Lélektani Műveletek Központ és az MH Légi Vezetési és Irányítási Központ sorsa ismeretlen.

Az MH Görgey Artúr Vegyivédelmi Információs Központ rendelte el a nukleáris riadót. További sorsa ismeretlen.

### **MH Pápa Bázisrepülőtér**

A 101. légi szállítású hadosztály a háború után kisajátította a repteret, annak személyi állományát betagozta.

### **MH Béketámogató Kiképző Központ**

Az egység csatlakozott a szolnoki parancsmegtagadókhoz, de fontosabb szerepet nem vállalt.

### **MH Altiszti Akadémia és MH Ludovika Zászlóalj**

Mindkét kiképző alakulat Budapesten tartózkodott, sorsuk ismeretlen.

### **MH Katonai Rendészeti Központ és MH Vitéz Szurmay Sándor Budapest Helyőrség Dandár**

Mindkét alakulat Budapesten tartózkodott, sorsuk ismeretlen.

## **Tevékenység 2020 után**

### **Debrecen**

A 2017 áprilisában bevezetett reformok alapvető változásokat nem hoztak ugyan, de kiegyensúlyozták a meglévő egységeket.

Az MH 5. Bocskai István Lövészdandár 3. és 39. Lövészzászlóaljából az MH 5. Bocskai István Ezredet, a 62. Lövészzászlóaljból és a 24. Felderítő Zászlóaljból pedig az MH 24. Bornemissza Gergely Ezredet alakították ki. Előbbihez az MH 11/1., utóbbihoz pedig a 11/3. harckocsi-zászlóaljakat csatolták. Az MH 37. II. Rákóczi Ferenc Műszaki Ezredet feloszlatták, felszerelését vegyes műszaki zászlóaljak kialakításához használták fel.

Ez a rendszer egészen a kardosi csatáig élt. A csatában a Bornemissza Ezred vett részt igen nagy vesztességekkel: az 50 harckocsiból három tért vissza, a többi egység pedig átlagosan 30-50%-os vesztességeket szenvedett.

Ezt követően, a parlamenti összeomlás és a szociáldemokrata erők hatalomra jutása miatt a tisztikar és a harcedzett katonák nagy része elhagyta Debrecent: az Tildy Zoltán őrnagy által vezetett 24. Felderítő Zászlóalj Kardosról visszatért maradéka a szatmári területeket, a 3. Zászlóalj Nyíregyházát, a 39. pedig Mátészalkát szállta meg.

2027-ben egy új rendszer alakult ki. Egy Hajdúsereg nevű milícia alakult ki, nagy létszámú gyalogsággal és a renegát egységek által el nem vitt fegyverekkel felszerelve. Az egykori 11/1. harckocsi zászlóalj maradványaiból és a jobban képzett katonákból egy Bocskai-századot hoztak létre, amely ütőképesebb, mint az egész milícia együttvéve.

2033-ra nem történt újabb reform.

### **Jász Kaganátus**

Koszta Péter, miután megszerezte a hatalmat, elsősorban a gazdaságot próbálta fejleszteni és csak másodsorban a rendelkezésére álló haderőt. Totális reform csak 2020-ban történt.

A Bercsényi és a Könnyű Vegyes Zászlóalj lett a hadsereg magja. A tapasztalt öregkatonák alkotta egységeket képezték át elsőként lovassággá. Mivel hatékonyak és nehezen pótolhatóak, egyedüliként a jászok közül megtartották eredeti fegyvereiket. Ezáltal több pótalkatrész és lőszer szabadult fel számukra, hatékonnyá téve az utánpótlást.

A hadsereg zöme gyalogos. Bővebben az ezzel foglalkozó cikkben.

### **Szatmári Unió**

Az Tildy Zoltán őrnagy által vezetett 24. Felderítő Zászlóalj a debreceni parlamenti összeomlást követően Szatmárt és környékét szállta meg.

2022 őszén a Vásárosnamény felől támadó anarcho-szindikalita erőket verte vissza, majd ezt követően 2023 januárjában mentette fel a tarpai szőlőhegyet és ezáltal a magyar területeket védő egységeket.

Az egységet 2025-ben dandár méretűre növelték, de ebből csak egy zászlóalj létszáma állandó. Az alakulat új neve Szatmári Légió lett.